Tiit Kändler

Tiit Kändler (sündinud 4. oktoobril 1948 Turbas Nissi vallas Harjumaal) on eesti teadusajakirjanik ja teaduse populariseerija. Tiit Kändler õppis 1956–1967 Tallinna 2. Keskkoolis, mille lõpetas kuldmedaliga. 1967–1972 õppis ta Tartu Riiklikus Ülikoolis füüsikat, mille lõpetas cum laude. Kuni 1980. aastani töötas ta TA Küberneetika Instituudi teadurina. Kui selle instituudi ja Füüsika Instituudi molekulaarbioloogia rühma põhjal moodustati Keemilise ja Bioloogilise Füüsika Instituut, jätkas Kändler seal teadurina tööd veel 8 aastat. Kuigi Kändleri sulest ilmus satiiri, artikleid ja kolumne juba 1974. aastast alates, võib põhiliseks ajakirjandustegevuse algustähiseks pidada 1988. aastat. Siis töötas Kändler huumoriühenduse Aara kirjandusala juhatajana, kuid juba järgmisest aastast asus ta Maalehe poliitikaosakonna juhatajaks. Edasi liikus ta 1991. aastal ajalehe Rahva Hääl lisalehe Vaatleja toimetajaks ning 1995 ajalehe Eesti Päevaleht teadustoimetajaks. Eesti Päevalehe teadustoimetajana töötas Kändler kuni 2002. aastani. Samas ametis jätkas ta 2006–2014. Vahepealsel ajal oli Kändler Loodusajakiri MTÜ juhatuse esimees ja peatoimetaja (2001–2004) ning projektijuht (2004–2006). Alates 2005. aastast tegeleb Kändler ka mittetulundusühinguga TeadusTeave, mis hoiab käigus teadusportaali teadus.ee ja korraldab teadus.ee suvekoole. 1986 – "Uksed akendeks" 1992 – "Asi susiseb" 2002 – "Sajandi sada Eesti suurkuju", ISBN 998570102X 2003 – "Poolsaarte Eesti", ISBN 9949101360 2006 – "Keeruka maailma ilu", ISBN 9789985503935 2009 – "Päikeselt näeb kaugemale", ISBN 9789949454013 2010 – "Selles tarkuses näha süsteemi", ISBN 9789985989180 2010 – "Kõlakoda kõrva taga", ISBN 9789949449668 2010 – "Kukkuva Maa lapsed", ISBN 9789949454785 2012 – "Endel Lippmaa: mees parima ninaga", ISBN 9789949502424 2013 – "Valguse värviline maailm : väike teadusraamat koolilastele", ISBN 9789949528004 2013 – "Loll on targaks saada ehk tark lits taskus", ISBN 9789949330164 2014 – "Köögifüüsika : kokanduse kuuemõõtmeline maailm", ISBN 9789949495924 2015 – "Leiutised, mida ei osatud oodatagi", ISBN 9789949952083 2017 – "Läbi musta augu", ISBN 9789949979356 Tiit Kändler, Inimese olemus peitub keha ehitusviisis, Eesti Päevaleht Online, 28. mai 2009 Tiit Kändler, TIIT KÄNDLER: Loom vajab enamat kui jõulurahu, 20. detsember 2006 Tiit Kändler, Unistus tuumade ühendamise elektrist ei ole veel kustunud, Eesti Päevaleht, 10. veebruar 2006 Kuuenda hävingu lävel, Eesti Päevaleht, 27. november 1999 Hõlmikpuu sündroomi sündroom, 26. märts 1999 1981 – "Paberilehe seiklused", nukufilm 1982 – "Pagar ja korstnapühkija", nukufilm 2002 – "Kaali saladus", dokumentaalfilm (kaasautor) 1986 – ajalehe Sirp ja Vasar aastaauhind 1990 – Eesti Ajakirjanike Liidu aastapreemia 2001 – Valgetähe V klassi teenetemärk 2006 – Eesti teaduse populariseerimise auhind 2009 – Eesti parim teadusajakirjanik (Eesti Ajakirjanike Liit) 2012 – European Senior Science Writers Award 2016 – Eesti teaduse populariseerimise auhind, elutööpreemia TeadusTeave Teenetemärkide kavalerid "Eesti Teaduse Populariseerimise Auhind 2006" ""2009. aasta parim ajakirjanik on Mart Ummelas"". Originaali arhiivikoopia seisuga 3. aprill 2010. Vaadatud 16. augustil 2010. "Teaduskommunikatsiooni konverentsil auhinnati parimaid teaduse populariseerijaid" ERR Novaator, 23. november 2016 Jüri Aarma: "Tiit Kändler (60) – kunstniku moodi isekas teadlane" Eesti Päevaleht, 4. oktoober 2008 Eesti Päevaleht koondas staažika teadusajakirjaniku ERR 7. jaanuar 2014 Tiit Kändler Eesti biograafilises andmebaasis ISIK